BFIT พุ่งปรี๊ด 11% หลังโชว์กำไรไตรมาส 3/62 โตกระฉูดเกือบ 2 เท่าตัว!
BFIT พุ่งปรี๊ด 11% หลังโชว์กำไรไตรมาส 3/62 โตกระฉูดเกือบ 2 เท่าตัว! โดย ณ เวลา 10.05 น. อยู่ที่ระดับ 31 บาท บวก 3 บาท หรือ 10.71% สูงสุดที่ระดับ 31.75 บาท ต่ำสุดที่ระดับ 30.75 บาท ด้วยมูลค่าการซื้อขาย 98.63 ล้านบาท
BFIT พุ่ง 11% หลังโชว์กำไรไตรมาส 3 โตกระฉูดเกือบ 2 เท่าตัว! โดยณเวลา 10.05 น. อยู่ที่ระดับ 31 บาท บวก 3 บาท หรือ 10.71% ด้วยมูลค่าการซื้อขาย 98.63 ล้านบาท
22 ต.ค. 2562

ผู้สื่อข่าวรายงานว่า ราคาหุ้นบริษัทเงินทุน ศรีสวัสดิ์ จำกัด (มหาชน) หรือ BFIT ณ เวลา 10.05 น. อยู่ที่ระดับ 31 บาท บวก 3 บาท หรือ 10.71% สูงสุดที่ระดับ 31.75 บาท ต่ำสุดที่ระดับ 30.75 บาท ด้วยมูลค่าการซื้อขาย 98.63 ล้านบาท

โดยราคาหุ้น BFIT ปรับตัวเพิ่มขึ้นแรงวันนี้หลังบริษัทรายงานผลการดำเนินงานประจำไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

สำหรับปัจจัยที่ส่งผลให้บริษัทมีกำไรสุทธิเพิ่มขึ้น เนื่องจากการเพิ่มขึ้นของรายได้ดอกเบี้ยสุทธิจำนวน 265.26 ล้านบาท ซึ่งเกิดจากการเพิ่มขึ้นของรายได้ดอกเบี้ยจำนวน 212.89 ล้านบาท และการลดลงของค่าใช้จ่ายดอกเบี้ยจำนวน 52.37 ล้านบาท
รวมถึงการเพิ่มขึ้นของรายได้ค่าธรรมเนียมที่เกี่ยวข้องกับเงินให้สินเชื่อจำนวน 11.54 ล้านบาท ซึ่งสอดคล้องกับการเติบโตของพอร์ตลูกหนี้ของบริษัท
อีกทั้งการลดลงของรายการหนี้สงสัยจะสูญจำนวน 44.58 ล้านบาท เนื่องจากบริษัทได้นำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสํารอง ทั้งนี้การปฏิบัติดังกล่าวสอดคล้องกับแนวนโยบายการจัดชั้นและการกันสำรองตามเกณฑ์ของธนาคารแห่งประเทศไทย